Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 578/12/8802	Košice I, 21.1.2015
EEČ : 2-63-13-2015

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: zinkovač
sa v skúšobnej dobe, určenej uznesením prokurátora Okresnej prokuratúry Košice I zo dňa 15.1.2015, spisová značka 4 Pv 578/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa  16.02.2009 uzavrel so spoločnosťou XXXXX. Košice, ul. Hlavná č.82, zmluvu o pôžičke č. 31003090055 na sumu 780.- €, ktorú sa  zaviazal splatiť zvýšenú o príslušný poplatok, teda celkovo uhradiť sumu  940,80.- € v 12 mesačných splátkach  po 78,40.- € s d¨ľom splatnosti do  20.02.2010, pričom v čase  uzavretia zmluvy zatajil iný už existujúci úver od spoločnosti XXXXX Bratislava, ktorý nesplácal a ktorý  úmyselne neuviedol do predzmluvného formulára, čím skreslil   informácie o svojej bonite, z čoho teda vyplýva, že už v čase uzavretia zmluvy bol uzrozumený o svojej finančnej situácii a svojich možnostiach, pričom po prevzatí pe¨ľazí neuhradil ani jednu splátku a prestal plniť dohodnuté obchodné podmienky, čím takto poškodenej spoločnosti XXXXX, a.s. Košice, Hlavná č.82, ktorú uviedol do omylu v otázke splnenia podmienok na poskytnutie úveru spôsobil škodu vo výške 940,80.- €      

Uznesením prokurátora Okresnej prokuratúry Košice I zo dňa 15.1.2015, spisová značka 4 Pv 578/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
Uznesením vyšetrovateľa OR PZ, Odboru kriminálnej polície, Košice,  sp.zn. ORP-2240/7-OEK-KE-2012 z 2.10.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods.1 Trestného zákona na tom skutkovom základe ako je uvedené vo výrokovej časti uznesenia. 

Prokurátor Okresnej prokuratúry Košice I uznesením  sp. zn. 4 Pv 578/12-06 z 04.01.2013  podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenému, ktorému bola určená skúšobná doba v trvaní 20 mesiacov. Obvinenému bola uložená povinnosť v skúšobnej dobe uhradiť poškodenému XXXXX Hradbová 19, Košice, IČO:XXXXX spôsobenú škodu vo výške 940,80,- €.

Toto uznesenie sa stalo právoplatným dňom 03.04.2013.

Podľa § 217 ods. 1 ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to v prípade aj počas skúšobnej doby, že sa v trestnom stíhaní pokračuje.
	
Z probačnej správy probačného a mediačného úradníka Okresného súdu Košice I sp. zn. 1Pr 12/2013 zo dňa 08.01.2015 vyplýva, že obvinený v skúšobnej dobe splnil uloženú povinnosť nahradiť škodu poškodenému. Z vyjadrenia poškodenej spoločnosti zo dňa 08.12.2014 vyplýva, že v skúšobnej dobe obvinený uhradil škodu v určenej výške. Podľa správy o povesti nebolo zo strany obvineného počas skúšobnej doby zaznamenané žiadne protispoločenské konanie. Obvinený počas skúšobnej doby, ako to vplýva aj z aktuálneho odpisu z registra trestov, viedol riadny život a nedopustil sa žiadnej ďalšej trestnej činnosti. 

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor